Pnompen
Pnompen (kxm. ភ្នំពេញ ) — Kambocanın paytaxtı və ən böyük şəhəri. Tonlesap çayının Mekonq çayı ilə qovşağında yerləşir. Fransa kolonizasiyası dövründən ölkənin paytaxtı olan şəhər, Kamboca müstəqillik əldə etdikdən sonra da iqtisadi, sənaye və mədəni mərkəz olaraq inkişafını davam etdirdi. "Asiyanın mirvarisi" adı ilə tanınan şəhər 1920-ci illərdə Hind-Çin yarımadasında fransızlar tərəfindən inşa olunmuş ən gözəl şəhərlərdən biri idi. Pnompen ölkənin əsas turizm bölgələrindən biri hesab olunur və hər il buraya milyonlarla turist səyahət edir. Əsası 1434-cü ildə qoyulan şəhər gözəl, tarixi arxitekturası və turistik əraziləri ilə xüsusilə diqqət çəkir.